Asoɛeɛ a ɛhwɛ Akwan ne Akwantempɔn Nsɛm Soɔ no ada aban no atuhoakyɛ ne ne nokorɛdie a ɔde ahwɛ ama wɔrebɛbae ɛkwan a ɛda Ashaiman ne Akosombo ntam no mu sɛdeɛ ɛbɛyɛ a ɛbɛsi kyere a ɛyɛ ɛhɔ kyere soɔ ano no adi.
Ↄsoafoɔ a ɔhwɛ Akwan ne Akwantempɔn Nsɛm Soɔ, Kwasi Amoako Atta kyerɛ sɛ, adwumayɛfoɔ no ahyɛ kwan no nsiesie adwuma no ase.
Owura Amoako Atta rekasa wɔ Afienya berɛ a na Ↄmampanin Akufo-Addo rema ɔkwan a ne nsusuiɛ yɛ 9000 mita a wɔreyɛ ato biriigyi no soɔ de afa keteke kwan no mu ho kwan no mu no, ɔkaa sɛ wɔn a wɔtwi moto wɔ kwan korɔ soɔ no nnya abotare, na ɛnkyɛre biara wɔn ho bɛtɔ wɔn ama wɔagu homekokoɔ kɛseɛ wɔ ɔkwan no ho.
Ↄkyerɛɛ sɛ, wɔbɛyɛ Akosombo-Ashaiman kwan no nta, sɛdeɛ ɛbɛyɛ a ɛnkyɛre biara sɛdeɛ ɛhɔ kyere so fa no so bɛteɛ. Ↄkaa sɛ adwumayɛfoɔ no ayɛ ahoboa aka wɔn ho abom wɔ akwan no so a wɔahyɛ wɔn adwuma ase, na wɔn a wɔte mpɔtam hɔ ne ɔman mu no nyinaa bɛnya so mfasoɔ.
Adwabɔ no ase mfonin bi na ɛdidi soɔ yi;
